Danmarks Medie- og Journalisthøjskole  
**Visuel Kommunikation**

Fællesfaglige uddannelseselementer

2023-2024

Indholdsfortegnelse

[Visualisering og kreativitet 2](#_Toc142481271)

[Redskabslære 3](#_Toc142481272)

# Visualisering og kreativitet

**Varighed:** 15 ECTS

**Formål:**

Den studerende skal gennem øvelser og opgaveløsninger lære anvendelsen af kreativitet, visuelle virkemidler og designparametre såsom tegning, formlære, typografi, farve ud fra disses specifikke lovmæssigheder. Det er også en del af forløbet, at få den studerende til at forstå sig selv som et kreativt individ. Der arbejdes med processer, metoder og kutymer i en såvel teoretisk som en praktisk/øvelsesbaseret tilgang.

**Læringsmål:**

De studerende skal opnå viden om:

* Kreativitet som metode samt kreative mind sets
* Kreativitet som proces samt idégenereringsteknikker
* Skitse/tegneteknik: teknik til perception og visualisering af ideer og kreative udkast
* Farvelære: farvesystemer (teori), farverum og -styring, farvepaletter,   
  kommunikation med farver
* Formlære: kontraster, proportioner, komposition, rytme, gestaltlove, det gyldne snit
* Typografi: terminologi, regler, kutymer, principper

De studerende skal opnå færdigheder i:

* At beskrive sig selv som kreativt individ
* At indgå i kreativt gruppearbejde bevidst om egne kreative mind sets og med forståelse for andres
* At vælge og anvende relevante idégenereringsteknikker
* Anvende lovmæssigheder og visualiseringsteknikker
* Udarbejde visuelle ækvivalenter af verbale koncepter og begreber
* Udarbejde idéer til visuel kommunikation
* Italesætte og kommunikere visualiseringsproblematikker ved hjælp af faglig terminologi

De studerende skal opnå kompetencer indenfor det at:

* Arbejde med kreative metoder og redskaber samt deres kreative selvforståelse
* Arbejde med metoder til divergent og konvergent tænkning
* Udarbejde mange designvarianter
* Benytte det visuelle sprogs virkemidler i en kommunikationsproces

**Eksamen:**

Forløbet bedømmes ikke selvstændigt, men indgår og udprøves i den studieretningsspecifikke forløbsblok 1.1.

# Redskabslære

**Varighed:** 5 ECTS

**Formål:**

Den studerende skal arbejde praktisk med relevante redskaber brugt i branchen, fysiske såvel som digitale. Den studerende får indblik i teori knyttet til redskabernes brug og deres mulighed for at assistere designeren i den kreative proces. Gennem øvelser og opgaveløsninger knyttes redskabernes virkemåde til etableret viden erhvervet på andre forløb.

**Læringsmål:**

De studerende skal opnå viden om:

* centrale digitale og fysiske designredskabers muligheder og virkemåde
* kobling mellem designredskab og den kreative proces
* potentialer for egen videreudvikling i det enkelte redskab

De studerende skal opnå færdigheder i:

* at anvende relevante redskaber for studieretningen i designprocesser
* at udtrykke idéer og generere løsninger gennem brug af relevante designredskaber

De studerende skal opnå kompetencer indenfor det at:

* arbejde effektivt og selvstændigt med, for studieretningen, relevante designredskaber
* identificere og selvstændigt opsøge ny viden om redskaber brugt i branchen

**Eksamen:**

Forløbet bedømmes ikke selvstændigt, men indgår og udprøves i de studieretningsspecifikke forløbsblokke 1.1 med 2 ECTS og 3.1 med 3 ECTS.

Godkendt af NN, august 2023 (uden studieaktivitetsmodel)